תצלום קבוצתי של הקבוצה בעת עונת האליפות הראשונה של המועדון, 1903/1904
**רויאל אוניון סן-ז'ילואז** (בצרפתית: **Royale Union Saint-Gilloise**), שנקראת גם בקיצור "**אוניון אס. ז'ה.**" (**Union SG** או בראשי תיבות **USG**), ובאופן לא-רשמי גם "**אוניון**" (**Union**), היא קבוצת כדורגל מבלגיה, המשחק כיום בליגת העל הבלגית. מקורה בעיר סן-ז'יל (צר') במחוז הבירה בריסל, אולם מאז שנות ה-20 התבססה באצטדיון ז'וזף מריאן בעיר פורסט שגובלת בסן-ז'יל.

הקבוצה נוסדה בשנת 1897, והמועדון הוא אחד המצליחים ביותר בבלגיה מבחינה היסטורית, אף על פי שמאז שנות ה-60 הוא משחק לרוב בליגות הנמוכות.

למועדון 11 אליפויות בלגיה, בהן זכה בשנים 1904–1935, ולפיכך נחשב המועדון המצליח ביותר לפני מלחמת העולם השנייה, וכמו כן זכה בשני גביעי בלגיה. צבעי המועדון הם צהוב וכחול, ומספרו בהתאחדות בעת הקמתה הוא 10 (המועדון העשירי שהוקם תחת ההתאחדות הבלגית). הוא פופולרי בעיקר בקרב דוברי פלמית וצרפתית בבריסל ובקרב סטודנטים באוניברסיטה החופשית של בריסל.

מאז 2018 הבעלים העיקרי של הקבוצה הוא איש העסקים הבריטי-יהודי טוני בלום (אנ').

היסטוריה
--------

המועדון הוקם בשנת 1897 במספר המטריקולציה 10 (המועדון העשירי שנרשם בבלגיה תחת ההתאחדות הבלגית בעת הקמת הליגה הראשונה) והוא נחשב לאחד המועדונים הכי ותיקים במדינה. בשנת 1904 זכה באליפות הראשונה שלו בליגה הבכירה, כאשר עד ל-1907 זכה ברציפות בארבע אליפויות, ולאחר מכן סיים במקום השני בעונת 1907/1908. בעונות 1908/1909-1909/1910 הצליח להוסיף עוד צמד אליפויות. לאחר מכן סיים במקום הרביעי והשני בעונות הבאות. בעונת 1912/1913 זכה שוב, באליפות השביעית. עונה לאחר מכן לא הצליח לשחזר את הצלחתו וסיים המועדון כסגנה של דרינג קלוב, ובשנים 1914–1919 לא התקיימה ליגה והמועדון הקפיא את פעילותו בשל מלחמת העולם הראשונה.

לאחר סיום המלחמה, בעונות 1919/1920 ועד 1921/1922, סיימה הקבוצה שלוש פעמים ברציפות כסגנית האלופה, כשבפעם האחרונה סיימה באותו מספר נקודות ומה שהפריד בינה לבין האלופה בירסחוט הוא כמות הניצחונות וכמות השערים שהובקעו. עונה לאחר מכן המועדון החזיר את התואר אליו בפעם השמינית בעונת 1922/1923. עונה לאחר מכן סיימה כסגנית והצליחה להתמודד על התואר, אך במהלך המשך העשור התדרדרה הקבוצה לכיוון מרכז ותחתית הטבלה, ובתחילת שנות ה-30 ניצלה מירידה לליגה השנייה בגלל הפרש שערים בלבד. בעונת 1931/1932 חלה פריצה מסוימת ביכולתה והיא סיימה במקום השלישי. בשלוש העונות הבאות לאחר מכן, זכתה הקבוצה בשלושה תוארי אליפות התשיעי, עשירי והאחד עשר שלה והאחרון עד היום בעונות 1932/1933, 1933/1934 ו-1934/1935.

בעשורים הבאים התדרדרה הקבוצה לכיוון תחתית-מרכז הטבלה בליגה הבלגית, אף על פי שהיו לה מספר הופעות בגביע ערי הירידים בשנים 1958 ו-1965, ואף הגיעו לחצי גמר של 1958/1960. בליגה, לעומת זאת, ירדה הקבוצה לראשונה לליגה השנייה בשנת 1963. בהמשך התנדנדה הקבוצה, ושנת 1973 הייתה האחרונה שלה בליגה הראשונה (עד 2021). בשנת 1980 אף התדרדרה עד לליגה האחרונה בבלגיה.

הקבוצה המשיכה לדשדש בליגות הנמוכות בבלגיה, עד לשנת 2018 בה החליט לקנות את הקבוצה טוני בלום, שחקן פוקר ומהמר מקצועני, הבעלים של הקבוצה האנגלית ברייטון אנד הוב אלביון. אלכס מוציו, שהוא גם נשיא המועדון, השקיע במועדון ביחד עם בלום.

בסוף עונת 2020/2021 הבטיחה רויאל את עלייתה חזרה לליגה הבלגית הבכירה מהמקום הראשון, ובעונת 2021/2022 חזרה לליגה הבכירה לאחר כמעט 50 שנות היעדרות. הבעלים בלום הצהיר בתחילת העונה על תקציב של 15 מיליון יורו, ולא הביא שחקני רכש, ולמעשה התבסס על אותם שחקנים שהעלו את המועדון לליגה הראשונה עונה קודם לכן, כמו כן נשאר אותו המאמן - פליס מאזו והצוות המקצועי שלו. למעשה את התשתית לעונה הבכירה בנתה הקבוצה בעונת העלייה כאשר המנהל המקצועי כריס אולחאלין הביא דרך סקאוטינג המתבסס על אלגוריתם מתקדם שלושה שחקנים משמעותיים: את הבלם האנגלי כריסטיאן בורגס בן ה-30, והמגן השמאלי מת'יו סורינולה בן ה-20, וכמו כן את החלוץ דניז אונדב, גרמני ממוצא טורקי ששיחק בליגה השלישית.

בעונתה הראשונה בליגה הבכירה אחרי 50 שנה סיימה את הקבוצה העונה הסדירה במקום הראשון. זו הייתה הפעם הראשונה שבה מועדון שעלה ליגה, סיים בראש הטבלה בעונה שלאחר מכן בליגה הבלגית. בפלייאוף האלופות, אוניון סיימה במקום השני אחרי קלאב ברוז' ובכך העפילה לסיבובי המוקדמות של ליגת האלופות לראשונה בתולדות המועדון. בעונת 2022/23 הודחה הקבוצה מליגת האלופות לאחר הפסד בשני משחקים לגלאזגו ריינג'רס אך היא משחקת בליגה האירופית בעקבות דירוג הליגה הבלגית בין 15 הראשונות. בליגה האירופית העפילה הקבוצה לשמינית הגמר לאחר שסיימה במקום הראשון בבית ד' שהעניק כרטיס אוטומטי. בשמינית הגמר הדיחה את חברתה לבית ד', אוניון ברלין 3-6 בסיכום שני המשחקים. ברבע הגמר הודחה ע"י באייר לברקוזן 5-2 בסיכום שני המשחקים. בליגה הבלגית הקבוצה ממוקמת במקום השני אחרי ראסינג גנק. באותה העונה איבדה הקבוצה במחזור האחרון של העונה את האליפות לאחר שהובילה את הטבלה מחזור אחד לסיום העונה אך נכנעה 3-1 לגנק במחזור הסיום וסיימה רק במקום השלישי.

שחקנים
------

נכון ל-17 בינואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | אוסטריהאוסטריה | שוער | היינץ לינדנר  |
| 4 | נורווגיהנורווגיה | קשר | מתיאס רסמוסן  |
| 5 | ארגנטינהארגנטינה | קשר | קווין מק אליסטר  |
| 7 | בלגיהבלגיה | קשר | אלטון קבאנגו  |
| 8 | חוף השנהבחוף השנהב | קשר | ז'אן תיירי לזאר  |
| 9 | גרמניהגרמניה | חלוץ | דניס אקרט  |
| 10 | מדגסקרמדגסקר | קשר | לואיק לאפסון  |
| 11 | גרמניהגרמניה | חלוץ | האנוק טקלאב  |
| 13 | אקוודוראקוודור | חלוץ | קווין רודריגס  |
| 14 | שוודיהשוודיה | שוער | יואכים אימברכטס  |
| 16 | אנגליהאנגליה | בלם | כריסטיאן ברגס  |
| 17 | פינלנדפינלנד | חלוץ | קספר טרהו  |
| 19 | בלגיהבלגיה | מגן | גיום פרנסואה  |

 |  | 

| מס' |  | עמדה | שם |
| --- | --- | --- | --- |
| 21 | בלגיהבלגיה | שוער | לוקא פיראר  |
| 23 | שווייץשווייץ | קשר | קמרון פוארטס  |
| 24 | בלגיהבלגיה | קשר | צ'ארלס ואנהוטה  |
| 26 | אנגליהאנגליה | בלם | רוס סייקס  |
| 27 | הרפובליקה הדמוקרטית של קונגוהרפובליקה הדמוקרטית של קונגו | מגן | נואה סדיקי  |
| 28 | יפןיפן | בלם | קוקי מצ'ידה (מושאל מקאשימה אנטלרס) |
| 29 | שוודיהשוודיה | חלוץ | גוסטב נילסון  |
| 47 | אלג'יריהאלג'יריה | חלוץ | מוחמד עמורה  |
| 48 | בלגיהבלגיה | בלם | פדה לייסן  |
| 49 | לוקסמבורגלוקסמבורג | שוער | אנתוני מוריס  |
| 53 | סרביהסרביה | שוער | סלבישה בריסקוביץ'  |
| 64 | בלגיהבלגיה | קשר | נת'ן הוליגבלדה  |
| 85 | בלגיהבלגיה | מגן | ארנו דוני  |

 |

תארים
-----

* ליגת העל הבלגית:
	+ **אליפות (11)**: 1903/1904, 1904/1905, 1905/1906, 1906/1907, 1908/1909, 1909/1910, 1912/1913, 1922/1923, 1932/1933, 1933/1934, 1934/1935
	+ סגנות (9): 1902/1903, 1907/1908, 1911/1912, 1913/1914, 1919/1920, 1920/1921, 1921/1922, 1923/1924, 2021/2022
* הגביע הבלגי:
	+ **זכייה (2)**: 1912/1913, 1913/1914

קישורים חיצוניים
----------------

ויקישיתוף מדיה וקבצים בנושא **רויאל אוניון סן-ז'ילואז** בוויקישיתוף
* 

* אתר האינטרנט הרשמי של רויאל אוניון סן-ז'ילואז (בצרפתית, בהולנדית ובאנגלית)
* רויאל אוניון סן-ז'ילואז, ברשת החברתית פייסבוק

* רויאל אוניון סן-ז'ילואז, ברשת החברתית אקס (טוויטר)

* רויאל אוניון סן-ז'ילואז, ברשת החברתית אינסטגרם

* רויאל אוניון סן-ז'ילואז, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑
2. ↑

| בלגיהבלגיה ליגת העל הבלגית, עונת 2024/2023 |
| --- |
| 

|  |
| --- |
| אויפן • אנדרלכט • אנטוורפן • גנט • ראסינג גנק • לוון • מכלן • סטנדרד לייז' • סנט טרוידן • סרקל ברוז' • קורטרייק • קלאב ברוז' • ר.ו.ד. מולנבק • רויאל אוניון סן-ז'ילואז • שרלרואה • וסטרלו |

 |

| **הליגה האירופית - עונת 2023/2024** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| אנגליהאנגליה וסטהאם יונייטד | הולנדהולנד אייאקס | סקוטלנדסקוטלנד ריינג'רס | איטליהאיטליה אטאלנטה | אנגליהאנגליה ליברפול | ספרדספרד ויאריאל | איטליהאיטליה רומא | גרמניהגרמניה באייר לברקוזן |
| יווןיוון אולימפיאקוס | צרפתצרפת מרסיי | ספרדספרד ריאל בטיס | פורטוגלפורטוגל ספורטינג ליסבון | אוסטריהאוסטריה ל.א.ס.ק. לינץ | צרפתצרפת סטאד רן | צ'כיהצ'כיה סלביה פראג | אזרבייג'ןאזרבייג'ן קרבאך |
| גרמניהגרמניה פרייבורג | אנגליהאנגליה ברייטון אנד הוב אלביון | צ'כיהצ'כיה ספרטה פראג | אוסטריהאוסטריה שטורם גראץ | בלגיהבלגיה רויאל אוניון סן-ז'ילואז | ישראלישראל מכבי חיפה | מולדובהמולדובה שריף טירספול | נורווגיהנורווגיה מולדה |
| סרביהסרביה TSC באצ'קה טופולה | יווןיוון א.א.ק. אתונה | קפריסיןקפריסין אריס לימסול | פוליןפולין ראקוב צ'נסטוחובה | צרפתצרפת טולוז | יווןיוון פנאתינייקוס | שווייץשווייץ סרבט ז'נבה | שוודיהשוודיה האקן |